

คำสั่งกรมสรรพากร

ที่ ท.ป.318/2563

เรื่อง**การใช้เกณฑ์สิทธิในการคำนวณรายได้และรายจ่ายของบริษัทหรือห้างหุ้นส่วนนิติบุคคล**

อาศัยอำนาจตามมาตรา 65 วรรคสองและวรรคสาม แห่งประมวลรัษฎากร ซึ่งแก้ไขเพิ่มเติมโดย  
พระราชกำหนดแก้ไขเพิ่มเติมประมวลรัษฎากร (ฉบับที่ 13) พ.ศ. 2527 อธิบดีกรมสรรพากร  
จึงมีคำสั่งวางทางปฏิบัติ ดังต่อไปนี้

ข้อ 1 ให้เพิ่มความต่อไปนี้เป็นข้อ 3.13 ของคำสั่งกรมสรรพากร ที่ ท.ป. 1/2528 เรื่อง **การใช้เกณฑ์สิทธิในการคำนวณรายได้และรายจ่ายของบริษัทหรือห้างหุ้นส่วนนิติบุคคล** ลงวันที่  
28 สิงหาคม พ.ศ. 2528

“**3.13 การคำนวณรายได้ของบริษัทหรือห้างหุ้นส่วนนิติบุคคลที่เป็นกองทุน  
รวมให้ใช้เกณฑ์สิทธิตามข้อ 2 เว้นแต่รายได้ที่เป็นเงินได้พึงประเมินตามมาตรา 40 (4) (ก)  
แห่งประมวลรัษฎากร ให้นำมารวมคำนวณเป็นรายได้ในรอบระยะเวลาบัญชีที่ได้รับชำระ**

ในกรณี**รายได้ที่เป็นเงินได้พึงประเมิน**ตามมาตรา 40 (4) (ก) แห่งประมวลรัษฎากร  
ซึ่งเป็นผลต่างระหว่างราคาไถ่ถอนกับราคาจำหน่ายตั๋วเงินหรือตราสารแสดงสิทธิในหนี้ที่มีการออกจำหน่าย  
ในครั้งแรกของตั๋วเงินหรือตราสารแสดงสิทธิในหนี้นั้น ให้นำรายได้ดังกล่าวมารวมคำนวณเป็นรายได้  
ในรอบระยะเวลาบัญชีที่ได้รับโอนตั๋วเงินหรือตราสารแสดงสิทธิในหนี้นั้น”

ข้อ 2 คำสั่งนี้ให้ใช้บังคับตั้งแต่วันที่ 20 สิงหาคม พ.ศ. 2562 เป็นต้นไป

สั่ง ณ วันที่ 14 มกราคม พ.ศ. 2563

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร